  Виталий Пронин Матэктӥсь суббота нуналэ, 12-тӥ мартэ, Ижын улӥсьёс но куноос нош ик поръяны быгатозы эмъясен ӵош. «Эмъясен поръян» проект ӟеч сяме пыӵаз ни кылем арысен - таза улонэн эшъяськисьёс мыло-кыдо пыриськизы таӵе ужрадъёсы. Соин ик соосты туэ но азинтыны чакламын. Котькуд толэзьлы кык пол калыкен ӵош кыре-буре поталозы эмчиос, шаерысьтымы тодмо спортсменъёс. Тазалыкез утёнъя министерстволэн пресс-службаез ивортэмъя, таяз радэ ужрад ортчоз «Валаса сиськод - кема улод» ӧтён улсын. Калыкен ӵош чылкыт омырен шокалозы, ёзвиоссэс кыдатозы Ижысь 7 номеро больницаысь специалистъёс, нош валаса сиськонэн герӟаськем юонъёслы валэктонъёс сётозы Ижысь 9-тӥ меро больницаысь эмчиос. Элина Васильева Теги: тазалык  